大家嘅評價都幾極端,有大讚都有大彈,個人就覺得普普通通啦。一個少女自細俾機械人湊大,同佢講外邊已經世界末日咗,直至有一日有個神秘女人走入嚟,叫佢唔好信「母親」,到底邊個真邊個假?
前大半段係幾緊張兼懸疑,成套戲就得兩個人類主角,加一個好Creepy嘅機械人。到底邊個係好人邊個係壞人,喺呢種末日式困獸鬥設題上,要靠女主角自己逐步搵出真相,係拍得幾有迫力,之但係成件事解唔解得通,就見仁見智。
講機械人改裝人類、「新人類」等等,有無數套同類題材,呢套唔算特別有爆炸性,而結局想講人性善惡,甚至有少少哲學色彩嘅有雞先定有蛋先問題、到底個「母親」係好唔係好人嘅開放式手法,帶動到反思,但鋪排上就有少少多餘,令結局好似搵嚟搞咁,感覺就有啲累贅喇。
早前同大家介紹疑似「搞笑版Black Mirror」嘅《擇洗溝宅男》同呢套,都係由Rose Byrne配人工智能聲,又幾得喎。睇完先知原來佢係澳洲人(呢套係澳洲片)。
‼最後機會‼
小弟執筆之原創小說已賣剩最後一批,售完即止,請即訂購:http://bit.ly/2PKXYFA
台灣書局兼網上平台亦已上架,可去文中連結購買:goo.gl/xzCymP
IG請Follow:
#travelerwithmovie